През 2003 година ново чудо: Лопез научи чрез приятел че семейството му е живо и майка му Рита Намана го търси отчаяно в Кения! Няколко дни по-късно получил обаждане от жена, която за пръв път в живота си използвала телефон. Тя непрекъснато му повтаряла през сълзи че иска да говори със сина си Лопепе, без да си дава сметка че детето и е пораснало и заедно с него е пораснал и гласът му. Лопез нямаше нито пари, нито американски паспорт за да се върне в Африка и да види семейството си. Но миналата година, с помощта на ТВ канала HBO, младежът най-после се събра отново с хората, с които съдбата тaкa безмилостно го бе разделила. Гледах трогателните кадри, които биха могли да разчувстват до сълзи дори паметника на Съветската Армия в София. Лопез прегърна братчето, което никога не бе виждал и се разрида в обятията на майка си. Но това не е краят на тази странна приказка. Възможно е дори да е само началото…